पार्षद अड़े- बाउंड्रीवाॅल और अतिक्रमण नहीं टूटा तो 8 से करूंगा भूख हड़ताल
नगर में साप्ताहिक बाजार के लिए जगह की कमी का मसला हल होने का नाम नहीं ले रहा है। स्थानीय जिम्मेदार जनप्रतिनिधि और प्रशासनिक अमला इस पूरे मामले में चुप्पी साधकर बैठा है। इसके कारण आमजनों की दिक्कत बढ़ गई है। चौक-चौराहों पर लगने वाली गुमठियों पर असामाजिक तत्वों के जमावड़े से महिलाएं परेशान हैं। शनिवार को लक्ष्मीबाई वार्ड के पार्षद राकेश धामोड़े सहित लोगों ने इस पूरे मामले पर प्रदर्शन कर प्रशासनिक हस्तक्षेप से इंतजामों में सुधार की मांग की। पार्षद ने कहा 7 मार्च तक यदि इंतजाम नहीं सुधरे, बांउड्रीवाॅल और अतिक्रमण नहीं हटा तो 8 मार्च से मैं अनिश्चितकालीन भूख हड़ताल शुरू करूंगा।
रास्ता खोलिए, खत्म होगी दिक्कत
वार्डवासियों ने तहसीलदार दिनेश सांवले को सौंपे ज्ञापन में बताया 26 दिसंबर 2016 को विधायक चैतराम मानेकर की मौजूदगी में नजूल आरआई, स्थानीय पटवारी ने पुलिस और नजूल की जमीन नापकर दोनों का क्षेत्रफल स्पष्ट कर दिया था। इसके बाद पुलिस द्वारा नजूल के रास्ते की जगह पर बाउंड्रीवाॅल बनाकर फिजूल ही रास्ता बंद कर दिया था। पार्षद राकेश धामोडे ने ज्ञापन में कहा पुलिस यदि रास्ते की जगह से बाउंड्रीवाॅल हटा देगी तो लोगों की आवाजाही की असुविधा खत्म हो जाएगी। इसके अलावा जो व्यापारी अभी मुख्य सड़क पर दुकानें लगा रहे हैं, वे पार्क के बगल की नजूल की जगह पर दुकान लगाने लगेंगे। इससे सारी समस्या हल हो जाएगी।
गरमाया माहौल तो टीआई ने शांत कराया मामला
मुख्य सड़क से दुकान हटाने गए एक पुलिसकर्मी की एक दुकानदार से नोक-झोंक हो गई। इस बार भी माहौल गरमाया रहा। टीआई के हस्तक्षेप के बाद यह मामला शांत हुआ।
आमला. तहसीलदार दिनेश सांवले को अल्टीमेटम से अवगत कराते पार्षद राकेश धामोडे।
महिलाओं की
बढ़ी परेशानी
पार्षद बोले 8 से भूख हड़ताल करूंगा
लंबे समय से पुलिस और राजस्व विभाग से इंतजाम बनाने की मांग की जा रही है। लेकिन दोनों ही महकमे के अधिकारी ध्यान नहीं दे रहे हैं। 7 मार्च तक यदि इंतजाम नहीं सुधरे, बांउड्रीवाॅल और अतिक्रमण नहीं हटा तो 8 मार्च से मैं अनिश्चितकालीन भूख हड़ताल शुरू करूंगा। राकेश धामोड़े, पार्षद
लक्ष्मीबाई वार्ड की अंजू कनाठे, लता यादव एवं माया ठाकुर सहित अन्य महिलाओं का कहना है नगर की मुख्य सड़कों के चौक पर गुमठियां लगी हुई हैं। इन गुमठियों पर पूरे समय असामाजिक तत्वों का जमावड़ा लगा रहता है। ये लोग यहां से आने-जाने वाली महिलाओं को घूरते हैं, आने-जाने के लिए रास्ता नहीं देते हैं। बीच सड़क पर वाहन खड़े रखते हैं। राजस्व या पुलिस का इस तरफ कोई ध्यान नहीं है। जबकि कई बार इस मामले में टेलीफोनिक शिकायतें की जा चुकी हैं। महिलाओं का कहना है पुलिस को नजूल की जमीन से बाउंड्रीवाॅल हटाना चाहिए। इसके बाद राजस्व विभाग और पुलिस को इन अव्यवस्थाओं की तरफ भी ध्यान देना चाहिए। महिलाओं ने जल्द ही राजस्व और पुलिस के ध्यानाकर्षण के लिए आंदोलन की चेतावनी भी दी है।
खाली रहती है नजूल की जगह
दरअसल नजूल की जमीन में भी बाउंड्रीवाॅल बनने के कारण गोविंद काॅलोनी से अस्पताल पहुंचकर रास्ता बंद हो गया है। पीडब्ल्यूडी सड़क से गोविंद काॅलोनी की ओर जाने का रास्ता भी बाउंड्रीवाॅल के कारण बंद है। लिहाजा यहां स्थित नजूल जमीन की ओर आवाजाही नहीं होने के कारण किसान यहां दुकानें नहीं लगा रहे हैं। बल्कि विकल्प के तौर पर मुख्य सड़क पर दुकान लगा रहे हैं। इससे मुख्य सड़क पर दिनभर जाम जैसी स्थिति बन नहीं है।
आमला. बाजार का जायजा लेते हुए टीआई एसके यादव।
hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva